البته بو جریانی ائشیتمیشدیم آنجاق اؤز دیلیندن ائشیتمک، باشقا جوره دویغولاندیریر؛ اؤزللیکله رحمتلیک آناسینین چوخلو قیصصه بیلدیگی و اؤز هیممتی اولمادیغینا گؤره اورکلهنمهسی، بؤلومو ائشیدنده آدام گئرچک آنلامدا اوزولور. بو سؤزلر بونو گؤستریر کی خیشگهنابلی موحممد حوسئینی نیجات وئرن و اؤز دیلیجه تورک وارلیغینا قایتاران آدام، آناسی ایمیش و بو آنانین اؤز میللتینه ائدن کسینلیک ایله تایسیز قوللوغونون سونوجو حئیدربابا و سهندییه ایله بللی اولونور. منجه بیز آذربایجانلیلار، بو آنایا گؤره بیر سایقیلاما گونو سئچمهلیییک.
...
واللاه بیلیرسیز کی من اصلا تورکی ادبییاتینا او قدر تبححوروم یوخدی. بیزیم ائله دیلیمز تورکودی دا، دانیشیغیمیزدی قارداش، یازیمیزدا کی تورکو دهییردی! منیم ده کی خوب طیب شاییردی ایدیم؛ پاتولوژی نن(ایله) اللهشیردیم، اوندان سونرا دا کی بیز(من) فارسینین شاعیری درجه اوولی ایدیم کی من اونی ائحیا ائلیردیم... او واخت سونرا کی آنام گلدی، گئنه تازادان تورکـلشـدوخ! قومییت آذربایجانی گلدی کی، دا تورکونی ده قاتدیم فارسییه، تورکینن ده شئعر دئدیم و ایللا منیم هئچ تورکی شئعر یوخودی تقریبا؛ چوخ آز ایدی. آمما دا او واختدان ائله قوشولدو منیم فارسیما، تورکو ده؛ ایندی ائله تورکولریمده اؤزو بیر دیوان اولار.
شهریارین آناسی 1325ده تئهرانا گلدی. او اوغلونون شاعیر اولدوغونو حیسس ائدهبیلمیردی. شهریار کئچمیشیایله دوغمالاشیب و آناسینین دیلینده بیر شئعر دئمهیه قرار وئردی. او اؤز شئعر دیلینی، تبریز شیوهسی و تبریز ادبی مکتبی سئچدی...
... حئییف اولسون کی سیز سیننیز آزدی، او قدیم تورکی ایندی آرادان گئدیب، بولهسوز(بیلهسینیز) بیزیم تورکولرده نه قیصصهلر واریدی. حئییف اولسون منیم آنام، هئی دئدیم یازارام هیممتیم اولمادی...؛ او قدر شئعر، اصلا قیصصهیئه منظوم حیفظ ایدی کی بئله دونیا-دونیا لذذت آپارا... اؤزلریله آپاردیلار؛ بیز ده ده او شوعور اولمادی... یانی دیلیمیزی، اوولدن قویمادیلا تشویق اولا...
آغای جمالزاده یازمیشدی کی، حئیدربابانی، فقط حئیدربابانی قانماغا، تورکو اوخورام، تورکو اؤرگهشیرم(اؤیرنیرم) حئیدربابانی، بیری ملکالشعرای بهار ایدی، مننن(من ایله) تورکو اوخویاردی، تورکو اؤرگهدردیم.
یاواش یاواش موعیین جبههلر اؤزونو حئیدربابا آخینییلا اوز به اوز گؤردولر. بیرینجیسی تورک دیلینی قاداغان ائدن شاه حوکومتی، حئیدربابا ایله موبارزهیه باشلادی.
آذربایجان میللتی اؤلمز بیر میللت دی، مهیه(مگر) قاباغین آلماغنان(آلماقلا) اولار؟ گؤردون کی اللی ایل قاباغینی آلدیلار، بیر آز دا شیشدی! حئیدربابا کیمین شئعر وئردی، سهندییه کیمین شئعر وئردی. بولار(بونلار) هاممیسی او عکسالعمل ایدی کی، تورکلوخ(ک) بیزیم آذربایجانلیلیخ، قومییتیمیز گؤرستدی. او بیریسیلر هاممیسی محو اولار گئدر، آمما حئیدربابا محو اولماز، سهندییه محو اولماز؛ بوجور گلیب و گئدهجاخ(گئدهجک).
*)
OGG Audio File: 818 KB
azb_Arab unk azb_Arab azb_Arab azb_Arab azb_Arab azb_Arab azb_Arab unk nno_Latn